wickkiey/tamil-wikipedia-markdown huggingface dataset:
# கத்ரி மஞ்சுநாதர் கோயில்



**கத்ரி மஞ்சுநாதா கோயில்** (*Kadri Manjunath Temple*) என்பது இந்தியாவின் கருநாடக மாநிலத்தில் மங்களூரில் அமைந்துள்ள ஓர் வரலாற்றுச் சிறப்புமிக்க கோயிலாகும். சிவள்ளி மத்வ பிராமணர்கள் கோயிலின் பொறுப்பாளர்களாகவும் பூசாரிகளாகவும் உள்ளனர்.  

## வரலாறு
கத்ரி மலைகளில் உள்ள மஞ்சுநாதேசுவரர் கோயில் 10 அல்லது 11 ஆம் நூற்றாண்டில் கட்டப்பட்டதாகக் கூறப்படுகிறது. இது 14 ஆம் நூற்றாண்டில் ஒரு முழுமையான கல் கட்டமைப்பாக மாற்றப்பட்டது.  

அலுபா வம்சத்தைச் சேர்ந்த பழைய கோவில் ஒன்று கத்ரியின் அமைந்துள்ளது. குந்தவர்மன் என்ற மன்னரால் நிறுவப்பட்ட பல சிறந்த வெண்கல சிலைகள் இந்த கோவிலில் உள்ளன. சுமார் 5 அடி உயரமுள்ள பிரம்மன் என்று அடையாளம் காணப்பட்ட லோகேசுவரின் சிலையின் பீடத்தில் பொ.ச. 968 தேதியிட்ட அவரது கல்வெட்டுகளைக் காணலாம். கல்வெட்டில், குந்தவர்மன் மன்னன் துணிச்சலில் அருச்சுனனுடன் ஒப்பிடப்படுகிறான். கல்வெட்டில் மங்களூர் "மங்களபுரம்" என்று குறிப்பிடப்பட்டுள்ளது.  

கோயிலின் சமையலறையில் இருக்கும் கிபி 1 ஆம் நூற்றாண்டின் துளு, கன்னடம் மற்றும் மலையாள எழுத்துக்களில் உள்ள மற்றொரு கல்வெட்டு, ஆட்சியாளரும் உள்ளூர் நில உரிமையாளர்களும் கோயிலுக்கு நிலத்தை தானமாக அளித்ததாகக் கூறுகிறது.  

## புராணக் கதை
மேற்குத் தொடர்ச்சி மலைகளில் வசித்து வந்த பரசுராமர், சத்திரியர்களைக் கொன்று, காசியபருக்கு நிலங்களை தானமாக அளித்ததாக ஒரு புராணக் கதை கூறப்படுகிறது. அவர் சிவபெருமானிடம் வாழ இடம் கேட்டு பிரார்த்தனை செய்தார். கதிரியில் தவம் செய்தால், உலக நன்மைக்காக சிவபெருமான் மஞ்சுநாதராக மறுபிறவி எடுப்பார் என்று பரசுராமருக்கு உறுதியளித்தார். சிவனின் கட்டளைப்படி பரசுராமர் தனது கோடரியை கடலில் எறிந்து, தனது தவத்திற்காக ஒரு இடத்தை உருவாக்கினார். பரசுராமரின் பிரார்த்தனைக்கு இணங்க, சிவபெருமான் பார்வதி தேவியுடன் மஞ்சுநாதராக அவருக்குத் தோன்றி, உலக நன்மைக்காக கதிரியில் தங்கினார். மஞ்சுநாதரின் கட்டளைப்படி சப்தகோடி மந்திரங்கள் ஏழு தீர்த்தங்களாக மாறின.  

## பௌத்த வரலாறு
இந்த இந்துக் கோவிலுக்கு பௌத்த வரலாறும் உள்ளன. இங்கு பௌத்த மதம் கிபி 10-ஆம் நூற்றாண்டு வரை பின்பற்றப்பட்டது. மற்ற இடங்களில் அது வீழ்ச்சியடைந்த போதிலும், மஞ்சுசிறீ மற்றும் அவலோகிதர் போன்றவர்களின் மீதான பக்தி இந்த பிராந்தியத்தில் தொடர்ந்தது. நாத சைவ வழிபாட்டு முறை ஓரளவு பௌத்த மதத்தையும் தாந்த்ரீக சிவன் பாரம்பரியத்தையும் நோக்கியதாக இருந்தது. இதன் விளைவாக, பல பௌத்தக் கோயில்கள் இந்துக்களால் கைப்பற்றப்பட்டன. எம். கோவிந்த பாய் என்பாரின் கூற்றுப்படி, இந்த கோயில் கத்ரி மஞ்சுநாதர் கோயில் என்று அழைக்கப்பட்டது. மஞ்சுநாதர் சிவனுடனும் கதிரி என்பது வச்சிரயான வழிபாட்டின் பௌத்த மடாலயமான கத்ரி புத்த விகாரத்திலிருந்து பெறப்பட்டது.  

சிவ பக்தரான அலுபா வம்சத்தின் மன்னர் குந்தவர்மன், அவலோகிதர் உருவத்தின் அடிப்பகுதியில் ஒரு கல்வெட்டை விட்டுச் சென்றார். இந்த உருவம் புத்தரின் உருவமல்ல, ஆனால் சிவனின் ஒருங்கிணைந்த வடிவமாக வணங்கப்பட்ட போதிசத்துவரின் உருவமாகும். மேலும், இது போதிசத்துவ மஞ்சுசிறீயின் வழிபாட்டின் மையமாக இருந்தது என்று எம். கோவிந்த பாய் முடிவு செய்துள்ளார். பின்னர் இந்த போதிசத்துவர்கள் சைவ தெய்வங்களாக அடையாளம் காணப்பட்டனர். லோகேசுவரர் சிலை இந்தியாவின் சிறந்த வெண்கல சிலையாகக் கருதப்படுகிறது.  

## இதனையும் காண்க

- மதுர் கோயில்
- அவலோகிதர்
# கே. சுதர்சனம்



**கே. சுதர்சனம்** (*K. Sudarsanam*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் தானாகுளம் பகுதியினைச் சேர்ந்தவர். இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கும்மிடிப்பூண்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில், சிறிது காலம் பிற்படுத்தப்பட்டோர் நலத்துறை அமைச்சராக பணியாற்றியுள்ளார்.  
## இளமையும் குடும்பமும்
சுதர்சனம், திருவள்ளூர் மாவட்டம், தானாகுளம் பகுதியினைச் சேர்ந்தவர். இவருக்கு ஜெயம்மாள் என்ற மனைவியும், கே. எஸ். விஜயகுமார் மற்றும் சதீஷ்குமார் என்கிற இரு மகன்களும் உள்ளனர். இவரது  
மகன் விஜயகுமாரும், கும்மிடிப்பூண்டி சட்டமன்ற உறுப்பினராக இருந்துள்ளார்.  
## இறப்பு
இவர், திருவள்ளூர் மாவட்டம் பெரியபாளையம் அருகே உள்ள தானாகுளத்தில் குடும்பத்துடன் வசித்து வந்தார். கடந்த 2005 ஜனவரி 9ல், தன் குடும்பத்தினருடன் வீட்டில் துாங்கிக் கொண்டிருந்தார். அப்போது, வடமாநிலத்தை சேர்ந்த பவாரியா கொள்ளையர்கள் வீடு புகுந்து சுதர்சனத்தை சுட்டு கொண்டனர்.
# பில்சீ சட்டமன்றத் தொகுதி



**பில்சீ சட்டமன்றத் தொகுதி** *(Bilsi Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. பில்சீ, பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## தேர்தல் முடிவுகள்
### 2022
# அரிசு சந்திரா



**அரிசு சந்திரா** என்ற **அரிசு சந்திர சாக்யா** *(Harish Chandra Shakya)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் பில்சீ சட்டமன்றத் தொகுதியில் போட்டியிட்டு வென்றார். இத்தொகுதியானது பதாவுன் மாவட்டத்தில் அமைந்துள்ளது. இவர் பிரஜ் பிராந்தியத்தைச் சேர்ந்த முன்னாள் பாஜக பிற்படுத்தப்பட்டோர் பிராந்திய தலைவர் ஆவார்.  

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பில்சீ சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அரிசு சந்திரா 93500 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் சந்திர பிரகாசை விட 25115 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2022
# தென்னிந்திய சிற்றுண்டிகள்

**தென்னிந்திய சிற்றுண்டிகள்** (*South Indian snacks*) என்பதுதென்னிந்தியாவில் பொதுவாகக் கிடைக்கும் சிற்றுண்டிகளின் பட்டியல் ஆகும்.  

- அச்சப்பம்
- அவலோஸ் உண்டா
- பஜ்ஜி
- மங்களூர் பச்சி
- போண்டா
- தயிர் வடை
- தோசை
- ஜாங்கிரி
- கோழலப்பம்
- முறுக்கு
- பக்காவடா
- பெசரட்டு
- பூரி
- புனுகுலு
- பழம்பொரி
- வடை
  - உழுந்து வடை
  - பருப்பு வடை
  - வெங்காய வடை
- உப்புமா
- ஊத்தப்பம்
- வட்டலாப்பம்
# தமிழரசன் (திரைப்படம்)


**தமிழரசன்** 2023ஆம் ஆண்டு வெளிவந்த அதிரடி பரபரப்பு தமிழ்த் திரைப்படமாகும். இப்படத்தை பாபு யோகேஸ்வரன் எழுதி இயக்கினார்.  

## கதைச் சுருக்கம்
தமிழரசன் ஒரு இரக்க குணமுள்ள காவல்துறை அதிகாரி. அவரது மகன் பிரபாகர் இருதய மாற்று அறுவை சிகிச்சைக்காக மருத்துவமனையில் அனுமதிக்கப்பட்டுள்ளார். ஆனால் பேராசை கொண்ட மருத்துவமனை ஊழியர்களால் இதய மாற்று அறுவை சிகிச்சை செய்ய புறக்கணிக்கப்படுகிறார். இதனால் தமிழரசன் மருத்துவமனையைக் கைப்பற்றுகிறார். ஆனால் அவர் ஊழல் நிறைந்த மேல்நிலை அதிகாரி டிசிபி ராணா பிரதாப் சிங் மற்றும் அவரது தனிப்பட்ட எதிரிகளிடமிருந்து தடைகளை எதிர்கொள்கிறார்.  

## நடிகர்கள்

## இசை

இளையராஜா இத்திரைப்படத்திற்கு இசையமைத்தார்  

## விமர்சனங்கள்
தினமலர் நாளிதழில் வந்த விமர்சனத்தில், "மருத்துவமனையில் உள்ளவர்களை விஜய் ஆண்டனி பிணயக் கைதியாக பிடித்து வைத்ததுமே, படம் இப்படித்தான் போய் முடியும் என நம்மால் யூகித்துவிட முடிகிறது. அதுவரையிலான அவருடைய போராட்டத்தில் பாசப் போராட்டம்தான் அதிகம் இருக்கிறது. வேறு எந்த ஒரு அதிரடியும் இல்லாததால் சுவாரசியமாக ரசிக்க முடியவில்லை" என்று எழுதி மதிப்பீடுகளை வழங்கினர்.  

ஆனந்த விகடன் நாளிதழில் வந்த விமர்சனத்தில், "தன் மகனைக் காப்பாற்ற மருத்துவமனையையே விஜய் ஆண்டனி தன் கட்டுப்பாட்டுக்குள் கொண்டுவரும் காட்சிகளில் ஏராளமான லாஜிக் குறைபாடுகள் என்றால் இறுதியில் வில்லன்கள் அனைவரும் வரிசைகட்டி ஒவ்வொருவராகத் திருந்துவதெல்லாம் செம போங்கு பாஸ். எதை முதன்மைப்படுத்திச் சொல்வது, அதை எப்படிச் சொல்வது என்பதில் தடுமாறி நிற்கிறான் தமிழரசன்" என்று எழுதி மதிப்பெண்கள் வழங்கினர்.
# செம்மணோடை



<templatestyles src="Module:Infobox/styles.css"></templatestyles>  
**செம்மணோடை** அல்லது **செம்மண்ணோடை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது ஓட்டமாவடிக்கு வடக்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# கட்டியக்காரன்

**கட்டியக்காரன்** அல்லது **கட்டியங்காரன்** என்பது தெருக்கூத்துகளில் முதலில் அரங்கத்திற்கு வரும் ஒரு **கோமாளி** பாத்திரம் ஆகும். இந்தக் கட்டியக்காரன் தான் அன்று நடைபெறும் நாடகத்தின் பெயரை அறிவிப்பார். மேலும் அரங்கத்தில் இருந்தவாறு அப்போதைக்கப்போது இன்னின்ன பாத்திரங்கள் நுழைகின்றன என்று கூறிக்கொண்டிருப்பார். கதையின் போக்கை விவரிப்பார். மேலும் சூழலுக்கு ஏற்ப நகைச்சுவையாக பேசி பார்வையாளர்களை மகிழ்விப்பார்.  

## பெயராய்வு
கட்டியக்காரன் என்றால் கட்டியம் கூறுபவன் என்பது பொருளாகும். பொதுவாக அரசவைகளில் கட்டியங்காரன் என்ற பணியாள் உண்டு. அவைக்கு இன்னின்னர் வருகிறார்களென பிருதாவளி கூறுவதும், மன்னரின் புகழை உரக்கச் சொல்லுவதுமே இவரது பணியாகும். **கட்டியம் கூறுதல்** என்னும் இந்த நடைமுறை சில கோயில்களில் பின்பற்றப்படுகிறது. இவ் வழக்கமானது மைசூர் முதலிய சமத்தானங்களில் இறுதிவரை இருந்தது. கூத்துகளில் அடுத்துவரும் பாத்திரங்களை அறிவித்துவந்த காரணத்தினால் இப்பாத்திரமும் இப்பெயரையே பெற்றது.  

## நடுகல்
கிருஷ்ணகிரி மாவட்டம், போச்சம்பள்ளி அருகே உள்ள புளியம்பட்டி என்ற கிராமத்தில் தெருக்கூத்தில் இடம்பெற்ற ஒரு கட்டியக்காரனுக்கு வைக்கப்பட்ட நடுகல் கண்டுபிடிக்கபட்டது.
# பிறைந்துறைச்சேனை



<templatestyles src="Module:Infobox/styles.css"></templatestyles>  
**பிறைந்துறைச்சேனை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது வாழைச்சேனைக்கு வடக்கே சுமார் 1 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# தியாவட்டவான்



<templatestyles src="Module:Infobox/styles.css"></templatestyles>  
**தியாவட்டவான்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மத்தி பிரதேச செயலாளர் பிரிவில் அமைந்துள்ளது. இது ஓட்டமாவடிக்கு வடக்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# அசோக் கோரி


**அசோக் கோரி** (*Ashok Kori*) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் உத்தரப் பிரதேசம் ரேபரேலி மாவட்டத்தினைச் சேர்ந்தவர். பாரதிய ஜனதா கட்சியினைச் சார்ந்த இவர், 2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் சலோன் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
# கருவாச்சி காவியம்

**கருவாச்சி காவியம்** என்பது கவிஞர் வைரமுத்து அவர்களால் எழுதப்பட்டு 2007ஆம் ஆண்டு வெளிவந்த நாவல் ஆகும். இது முழுக்க முழுக்க கிராமத்துப் பின்னணியில் உருவாக்கப்பட்ட ஒரு புனைவு கதையாகும். கவிஞர் இந்த நாவலில் ஒரு சாதாரண கிராமத்து பெண்ணைப்பற்றி (கருவாச்சி) மட்டுமே அதிகமாக கூறியுள்ளார். ஒரு சாதாரண பெண்ணின் வாழ்வில் நடக்கும் போராட்டம், அவளின் வலிகள், கண்ணீர், தனக்குத்தானே பிரசவம் பார்க்கும் நிலை என அனைத்தையும் கவிஞர் இந்நாவலில் குறிப்பிட்டுள்ளார்.  

## கதைச்சுருக்கம்
சொக்கத்தேவன்பட்டி என்ற சிறு கிராமத்தில் தந்தையை இழந்த பெண் தாயின் அரவணைப்பில் வளர்ந்து வந்தாள். அவள் தான் கதாநாயகி கருவாச்சி. கருவாச்சி குடும்பத்திற்கும் அவளது கணவன் (கட்டையன்) குடும்பத்திற்கும் 40 வருட பகை. அதனை மனதில் கொண்டு கருவாட்சியை திருமணம் செய்கிறான். திருமணமான 11 நாட்களில் கருவாச்சியை துரத்திவிடுகிறான். இதன்பிறகு அவள் வாழ்க்கையில் நடக்கும் பலவிதமான போராட்டங்கள் கூறப்பட்டுள்ளன. பின்னர் தனது கணவனான கட்டயனுக்கு தொழுநோய் வந்துவிடுகிறது. இத்தனை வலிகைளயும் மறந்து கருவாச்சி தனது கணவனுக்கு துணைநிற்கிறாள்.  

## மையக்கருத்து
தகப்பனற்ற நிலையில், தாயின் அரவணைப்பில் வளரும் ஒரு கிராமத்துப் பெண்ணான கருவாச்சியின் வாழ்க்கையைச் சுற்றி பின்னப்பட்டிருக்கும்; வாழ்க்கையின் ஏற்றத் தாழ்வுகள், பிரசவ வலி போன்ற கடினமான தருணங்களை ஒரு தனிப் பெண்ணே எதிர்கொள்வது, கிராமிய வாழ்வின் யதார்த்தங்கள், பெண்ணின் வலிமை, சமூகத்தின் பார்வைகள் போன்றவற்றை ஆழமாகப் பேசுகிறது.
# பதாயூங் சட்டமன்றத் தொகுதி



**பதாயூங் சட்டமன்றத் தொகுதி** *(Badaun Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. இது பதாயூன் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1974 | ராசாசி என்கிற புருசோத்தம் லால் | இந்திய தேசிய காங்கிரசு</br> |  |
| 1977 | கிருசுண சுவரூப் | ஜனதா கட்சி |  |
| 1980 | சிறீகிருசுணா கோயல் | இந்திய தேசிய காங்கிரசு (இ) |  |
| 1985 | பிரேமிளா பத்வார் மெக்ரா | இந்திய தேசிய காங்கிரசு</br> |  |
| 1989 | கிருசுண சுவரூப் | rowspan=2 | பாரதிய ஜனதா கட்சி</br> |
| 1991 |  |  |  |
| 1993 | சூகேந்தர் சிங் | சமாஜ்வாதி கட்சி</br> |  |
| 1996 | பிரேம் சுவரூப் பதக் | பாரதிய ஜனதா கட்சி</br> |  |
| 2002 | விமல் கிருசுணா அகர்வால் என்கிற பப்பி | பகுஜன் சமாஜ் கட்சி |  |
| 2007 | மகேசு சந்திரா | பாரதிய ஜனதா கட்சி</br> |  |
| 2012 | அபித் ரசா கான் | சமாஜ்வாதி கட்சி</br> |  |
| 2017 | மகேசு சந்திர குப்தா | rowspan=2 | பாரதிய ஜனதா கட்சி</br> |
| 2022 |  |  |  |

## தேர்தல் முடிவுகள்
### 2022
# மகேசு சந்திர குப்தா



**மகேசு சந்திர குப்தா** *(Mahesh Chandra Gupta)* ஒரு இந்திய அரசியல்வாதி மற்றும் இந்தியா உத்தரபிரதேசத்தின் 17 மற்றும் 18 ஆவது உத்தரப்பிரதேச சட்டமன்ற உறுப்பினர் ஆவார். இவர் உத்தரபிரதேசத்தின் பதாவுன் மாவட்டத்திலுள்ள பதாயூங் சட்டமன்றத் தொகுதியின் உறுப்பினர் ஆவார்.  

## அரசியல் வாழ்க்கை
மகேசு சந்திர குப்தா பாரதிய ஜனதா கட்சி வேட்பாளராக உத்தரபிரதேச சட்டப்பேரவைத் தேர்தலில் போட்டியிட்டு சமாஜ்வாதி கட்சி வேட்பாளரை 16,467 வாக்குகள் வித்தியாசத்தில் தோற்கடித்தார். இவர் 21 ஆகத்து 2019 அன்று யோகி ஆதித்யநாத் அமைச்சரவையில் மாநில அமைச்சராக நியமிக்கப்பட்டார்.  

2022 உத்தரப்பிரதேச சட்டப்பேரவைத் தேர்தலில் சமாஜ்வாதி கட்சியின் இரைசு அகமதுவை 11179 வாக்குகள் வித்தியாசத்தில் தோற்கடித்து மகேசு சந்திர குப்தா பதாயூங் சட்டமன்றத் தொகுதியில் வெற்றி பெற்றார்.
# சேக்குபூர் சட்டமன்றத் தொகுதி



**சேக்குபூர் சட்டமன்றத் தொகுதி** *(Shekhupur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. சேக்குபூர், ஆன்லா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2012 | ஆசிசு யாதவ் | சமாஜ்வாதி கட்சி</br> |
| 2017 | தர்மேந்திர குமார் சிங் சக்யா | பாரதிய ஜனதா கட்சி</br> |
| 2022 | கிமான்சு யாதவ் | சமாஜ்வாதி கட்சி</br> |
# விக்கிப்பீடியா:தானியங்கி வாயிலான மேம்பாட்டுப் பணிகள்/2026

தானியங்கி வாயிலாக 2026 ஆம் ஆண்டில் செய்யப்படும் மேம்பாட்டுப் பணிகள் இங்கு ஆவணப்படுத்தப்படுகின்றன.  

தானியங்கி மூலமாக துப்புரவு அல்லது மேம்படுத்துதல் பணிகளைச் செய்வதற்கான பரிந்துரைகளை பயனர்கள் உரையாடல் பக்கத்தில் இடலாம்.  

## கடந்த ஆண்டில் செயல்படுத்தப்பட்ட பணிகள்
- விக்கிப்பீடியா:தானியங்கி வாயிலான மேம்பாட்டுப் பணிகள்/2025

## நடப்பு ஆண்டில் செயல்படுத்தப்பட்டுள்ள பணிகள்
-
# பெந்தோபெக்டினிடே



**பெந்தோபெக்டினிடே** (*Benthopectinidae*) என்பது எட்டு பேரினங்களுடன் குறைந்தது 75 சிற்றினங்களைக் கொண்ட கடல் நட்சத்திரங்களின் குடும்பமாகும். இது ஒரே ஒரு குடும்பத்துடன் *நோட்டோமையோடிடா* வரிசையின் கீழ் வகைப்படுத்தப்பட்டுள்ளது.  

இந்த வின்மீன்கள் ஆழ்கடலில் வாழ்கின்றன. இவை நெகிழ்வான ஆரங்களைக் கொண்டுள்ளன. ஆரங்களில் உள்ள உள்-பக்கவாட்டு மேற்பரப்பில் சிறப்பியல்பு நீளமான தசைப் பட்டைகள் உள்ளன. பெந்தோபெக்டினிடே குடும்பத்தின் பெரும்பான்மையானவை ஆழ்கடல் வாழ் எட்டுப் பேரினங்கள் ஆகும். மேலும் இதன் பல உறுப்பினர்கள் தற்போது அங்கீகரிக்கப்பட்டதை விட அதிக வரம்பைக் கொண்டுள்ளன.  

## வகைப்பாட்டியல்
ஒன்பது பேரினங்கள் அங்கீகரிக்கப்பட்டுள்ளன:  

- *ஆக்னிடியசுடர்* டோடெர்லின், 1921
- *பெந்தோபெக்டன்* வெரில், 1884
- *கெய்ராஇசுடர்* இசுடுடெர், 1883
- *காசாசாசுடர்* இலுட்விக், 1910
- *மயோனோடசு* பிசர், 1911
- *நியர்சாசிடெர்* பிசர், 1911
- *பெக்டினாசுடர்* பெரியர், 1885
- †*பிளேசியாசுட்ரோபெக்டன்* பேயர், 1944
- *பொன்தாசுடர்* இசுலேடன், 1885
# இரும்பு(II,III) சல்பைடு

**இரும்பு(II,III) சல்பைடு** (*Iron(II,III) sulfide*) என்பது FeS·Fe<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Fe<sub>3</sub>S<sub>4</sub> என்ற வாய்ப்பாட்டாலும் இதை அடையாளப்படுத்தலாம். இரும்பு(II,III) ஆக்சைடுடன் இரும்பு(II,III) சல்பைடு சேர்மம் மிகவும் ஒத்திருக்கிறது. இயற்கையில் கிரெய்கைட்டு என்ற சல்பைடு கனிமமாக காணப்படுகிறது. காந்தத்தன்மை கொண்ட இச்சேர்மம் காந்தநாட்ட பாக்டீரியாக்களால் உற்பத்தி செய்யப்பட்டு, அவற்றில் காணப்படும் ஓர் உயிரி-கனிமமாகவும் கருதப்படுகிறது. கலப்பு இணைதிறன் சேர்மமான , இதில் Fe<sup>2+</sup> மற்றும் Fe<sup>3+</sup> மையங்கள் 1:2 என்ற விகிதத்தில் உள்ளன.  

## படிகக் கட்டமைப்பு
இரும்பு(II,III) சல்பைடின் படிகவியல் அலகு செல் Fd3m இடக்குழுவுடன் கூடிய கனசதுர வடிவமானதாகும். S எதிர்மின் அயனிகள் ஒரு கனசதுர நெருக்கப் பொதிவுக் கட்டமைப்பு அணிக்கோவையை உருவாக்குகின்றன. Fe நேர்மின் அயனிகள் நான்முகி மற்றும் எண்முகி தளங்களை ஆக்கிரமித்துள்ளன.  

## காந்த மற்றும் மின்னணு பண்புகள்
தொடர்புடைய ஆக்சைடான மேக்னடைட்டைப் (Fe<sub>3</sub>O<sub>4</sub>) போலவே, இரும்பு(II,III) சல்பைடும் ஒரு பெர்ரி காந்தப் பொருளாகும். இதில் நான்முகி தளங்களில் உள்ள FeIII மையங்களின் சுழல் காந்தத் திருப்புத்திறன்கள், எண்முகி தளங்களில் உள்ளவற்றிற்கு எதிர் திசையில் அமைந்து, ஒரு நிகர காந்தமயமாக்கலை உருவாக்குகின்றன. இரண்டு உலோகத் தளங்களிலும் உயர் சுழல் குவாண்டம் எண்கள் உள்ளன. கிரெய்கைட்டின் மின்னணு அமைப்பு ஓர் அரை உலோகத்தின் அமைப்பைக் கொண்டுள்ளது.
# கே. அருண் பிரகாஷ்



**கே. அருண் பிரகாஷ்** (*K. Arun Prakash*, பிறப்பு மே 3, 1968) என்பவர் தமிழ்நாட்டைச் சேர்ந்த கருநாடக இசைக்கலைஞர், தாள வாத்தியக் கலைஞர், இசையமைப்பாளர் ஆவார். இவர் மிருதங்கத்தில் நிபுணத்துவம் பெற்றவர்.  

## துவக்க கால வாழ்க்கை
கே. அருண் பிரகாஷ், தமிழ்நாட்டின் கும்பகோணத்தில், வசந்தா கிருஷ்ணன் மற்றும் இசையமைப்பாளர் எல். கிருஷ்ணன் இணையருக்கு மகனாகப் பிறந்தார். இசையமைப்பாளரான இவரின் தந்தை, எல். கிருஷ்ணன் பாடகரான ஜி.என். பாலசுப்பிரமணியத்தின் சீடர் ஆவார். பிரகாஷ் தனது ஒன்பது வயதில் ராமநாதபுரம் எம். என். கந்தசாமி பிள்ளையிடம் மிருதங்கத்தைக் கற்கத் தொடங்கினார். 11 வயதிலிருந்தே இசை நிகழ்ச்சிகளில் கலந்துகொள்ளத் தொடங்கினார்.  

## தொழில்
பிரகாஷ், சென்னையிலுள்ள இந்தியக் கலாச்சார உறவுக் குழு மற்றும் செம்பெருந்தாயத்தால் ஏற்பாடு செய்யப்பட்ட ஜுகல்பந்தி (இரண்டு தனிக் கலைஞர்கள் சேர்ந்து இசைத்தல்) மற்றும் இந்துஸ்தானி மற்றும் மேற்கத்திய இசைக்கலைஞர்களுடன் கூட்டு நிகழ்ச்சிகளில் கலந்துகொண்டுள்ளார்.  

விமர்சகர்களும் நேர்காணல் செய்பவர்களும் இவரது நிழக்ச்சிகளில் இவர் மௌனத்தையும், ஆற்றல்மிக்க வேறுபாடுகளையும் பயன்படுத்துவதைக் குறிப்பிட்டுள்ளனர்.  

இவர் 1999 திசம்பர் 31 அன்று சென்னை மியூசிக் அகாதமியில் நடைபெற்ற ஒய்ஏசிஎம் *மில்லினியம் நிகழ்ச்சிக்கான* பிரதான இசையமைப்பை பேற்கொண்டார். முன்னணி கருநாடக பாடகர்களுக்கு பக்கவாத்தியம் வாசிப்பது மட்டுமல்லாமல், ஏராளமான பக்திப் பாடல்களின் ஒலிப்பதிவுகளிலும் வாசித்துள்ளார். பிரகாஷ் அமெரிக்கா, கனடா, இங்கிலாந்து, ஜெர்மனி, பிரான்சு, ஆத்திரேலியா, சிங்கப்பூர், மலேசியா, மத்திய கிழக்கு நாடுகள் உள்ளிட்ட நாடுகளுக்கு சுற்றுப்பயணம் மேற்கொண்டு இசை நிகழ்ச்சிகளை நடத்தியுள்ளார்.  

## விருதுகள்

- 1984 – ஸ்ரீ கிருஷ்ண கான சபாவின் கோகுலாஷ்டமி தொடரின் போது முதல் பரிசு.
- 1994 – சிறப்புத் திறனுக்கான விஸ்வப்ரியா விருது
- 1996 – யுவ கலா பாரதி, பாரத் கலாச்சார், சென்னை
- 2000 – கல்கி கிருஷ்ணமூர்த்தி அறக்கட்டளையிடமிருந்து கல்கி நினைவு விருது (இந்த விருதைப் பெற்ற முதல் தாள வாத்தியக் கலைஞர்)
- 1994, 1996, 1999, 2002, 2005, 2013 - சென்னை மியூசிக் அகாதமியின் சிறந்த மிருதங்கக் கலைஞர் விருதுகள்
- 2012 – ஸ்ரீ தியாக பிரம்ம கான சபையின் வாணி கலா நிபுணா விருது (வாணி மஹால்)

## பணிகள்

- அருண் பிரகாஷ், பல முதன்மை இசைக்கலைஞர்களால் நிகழ்த்தப்பட்ட தில்லானாக்கள் (தாள இசையமைப்புகள்) மற்றும் ஏராளமான பல்லவிகள் (ஆலாபனையில் பயன்படுத்தப்படும் கருப்பொருள் இசை வரிகள்) ஆகியவற்றை இயற்றியுள்ளார்.
- இவர் சுதா ரகுநாதன் மற்றும் அருணா சாயிராம் ஆகியோருடன் இணைந்து "ஐக்யா 2017" நிகழ்ச்சியை நடத்தினார். இதில் 21 பேர் கொண்ட இசைக்குழுவுடன் நிகழ்ச்சியை வடிவமைத்து, இசையமைத்து, வாசித்தார்.
- பல்வேறு இசையமைப்பாளர்களால் இயற்றப்பட்ட இராமர் மீதான பாடல்களை "ஸ்ரீ ராம ஜெயராம" என்ற பெயரிலான ஒரு குறுந்தகட்டை இவர் வெளியிட்டார், இதில் 13 கலைஞர்கள் பாடியிருந்தனர். அருண் பிரகாஷ் இசைக் கோர்வைகளை அமைத்து, இசைக்கலவை மற்றும் இசைக்கோர்ப்புப் பணிகளை மேற்பார்வையிட்டார்.
# சு. கிருஷ்ணசாமி


**சுப்பிரமணியம் கிருஷ்ணசாமி** (*S. Krishnaswamy*; 29 சூலை 1938 – 28 திசம்பர் 2025) என்பவர் இந்திய ஆவணப்படத் தயாரிப்பாளரும் எழுத்தாளரும் ஆவார்.  
இவரது பிற்காலப் படைப்புகளில் தென்கிழக்கு ஆசியாவில் இந்திய செல்வாக்கு குறித்த மூன்று ஆவணப்படங்கள் அடங்கும். இவை: இந்திய முத்திரைகள், ஒரு வேறுபட்ட யாத்திரை மற்றும் இந்திய அடிச்சுவடுகளைக் கண்காணிப்பது ஆகியனவாகும். இவர் தயாரித்த *இந்தியன் இம்பிரிண்ட்ஸ்* 18 அத்தியாயங்களில் தூர்தர்ஷனில் ஒளிபரப்பப்பட்டது.  

கிருஷ்ணசாமி 2025 திசம்பர் 29 அன்று சென்னையில் உள்ள ஒரு மருத்துவமனையில் இதய நோயால் தனது 87ஆவது அகவையில் இறந்தார்.  

## புத்தக வெளியீடு
- *இந்தியன் பிலிம்* (எரிக் பர்னோவுடன் (கொலம்பியா யுனிவர்சிட்டி பிரஸ் 1963, ஆக்ஸ்போர்டு யுனிவர்சட்டி பிரஸ் 1980)

## விருதுகள்
- 2009: பத்மசிறீ (இந்திய அரசு)
- 2009: அம்சத்வானி ஆண்டின் சிறந்த குடிமகன் விருது
# தாதாகஞ்ச் சட்டமன்றத் தொகுதி



**தாதாகஞ்ச் சட்டமன்றத் தொகுதி** *(Dataganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பதாவுன் மாவட்டத்தில் அமைந்துள்ளது. தாதாகஞ்ச், ஆன்லா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1974 | சந்தோசு குமாரி | இந்திய தேசிய காங்கிரசு</br> |  |
| 1977 | அவனேசுகுமார் சிங் | ஜனதா கட்சி |  |
| 1980 | சந்தோசு குமாரி | இந்திய தேசிய காங்கிரசு (இ) |  |
| 1985 | அவனேசுகுமார் சிங் | பாரதிய ஜனதா கட்சி</br> |  |
| 1989 | சந்தோசு குமாரி பதக் | இந்திய தேசிய காங்கிரசு</br> |  |
| 1991 | அவனேசுகுமார் சிங் | rowspan=2 | பாரதிய ஜனதா கட்சி</br> |
| 1993 |  |  |  |
| 1996 | பிரேம் பால் சிங் யாதவ் | rowspan=2 | சமாஜ்வாதி கட்சி</br> |
| 2002 |  |  |  |
| 2007 | சினோத் குமார் சக்யா (தீபு பாய்யா) | rowspan=2 | பகுஜன் சமாஜ் கட்சி |
| 2012 |  |  |  |
| 2017 | இராசீவ் சிங் என்ற பாபு பையா | rowspan=2 | பாரதிய ஜனதா கட்சி</br> |
| 2022 |  |  |  |

## தேர்தல் முடிவுகள்
### 2022
# இராசீவ் குமார் சிங்



**இராசீவ் குமார் சிங்** *(Rajeev Kumar Singh)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் தாதாகஞ்ச் சட்டமன்றத் தொகுதியில் போட்டியிட்டு வென்றார். இத்தொகுதியானது பதாயூன் மாவட்டத்தில் அமைந்துள்ளது.  
## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் தாதாகஞ்ச் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட இராசீவ் சிங் 107591 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் அர்சுன் சிங்கை விட 9476 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2022
# யூரோப்பியம்(III) சல்பேட்டு



**யூரோப்பியம்(III) சல்பேட்டு** (*Europium(III) sulfate*) என்பது Eu<sub>2</sub>(SO<sub>4</sub>)<sub>3</sub>·nH<sub>2</sub>O (n = 0, 1, 4, அல்லது 8) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம், கந்தகம், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன. வெளிர் இளஞ்சிவப்பு நிறப் படிகத் திண்மமாகக் காணப்படுகிறது.  

:2 Eu(NO<sub>3</sub>)<sub>3</sub> + 3 H<sub>2</sub>SO<sub>4</sub> → Eu<sub>2</sub>(SO<sub>4</sub>)<sub>3</sub> + 6 HNO<sub>3</sub>  

## இயற்பியல் பண்புகள்
யூரோப்பியம்(III) சல்பேட்டை 480-500 °செல்சியசு வெப்பநிலையில் ஐதரசன் வாயுவைப் பயன்படுத்தி யூரோப்பியம்(II) சல்பேட்டாக ஒடுக்கலாம். 600-1000 °செல்சியசு வெப்பநிலைகளுக்கு இடையில் ஓர் ஆக்சிசல்பைடு (Eu₂O₂S) உருவாகிறது.
# வளர்மதி ஜெபராஜ்



**வளர்மதி ஜெபராஜ்** (*Valarmathi Jebaraj*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுரை மேற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில், சிறிது காலம் பிற்படுத்தப்பட்டோர் நலத்துறை அமைச்சராக பணியாற்றியுள்ளார். மதுரையை பூர்வீகமாக கொண்ட இவர் கிருத்துவ நாடார் சமூகத்தை சேர்ந்தவர்.
# சினிமோல் பௌலோசு



**சினிமோல் பௌலோசு** (*Sinimole Paulose*) என்பவர் கேரள மாநிலத்தைச் சேர்ந்த நடுத்தரத் தூர ஓட்டப்பந்தய வீராங்கனையாவார். சினி ஏ மார்கோசு என்ற பெயராலும் அறியப்படுகிறார். எர்ணாகுளம் மாவட்டத்தில் உள்ள பம்பாகுடாவில் பிறந்தார். 800 மீட்டர் மற்றும் 1500 மீட்டர் ஓட்டப் பந்தயங்களில் ஓடுகிறார். தனது தடகள வாழ்க்கையில் இதுவரை 39 பன்னாட்டுப் பதக்கங்களை வென்றுள்ளார். 2006, 2010, 2014 - ஆம் ஆண்டுகளில் நடைபெற்ற மூன்று ஆசிய விளையாட்டுப் போட்டிகளில் பங்கேற்றுள்ளார்.  

2009-ஆம் ஆண்டில் தடகளத் துறையில் ஆற்றிய சிறப்பான பங்களிப்பிற்காக இவருக்கு மதிப்புமிக்க அருச்சுனா விருது வழங்கப்பட்டது.  

800 மீட்டர், 1500 மீட்டர் ஓட்டப் பந்தயங்களில் ஐந்து ஆசிய வாகையாளர் பட்டங்களும் (உள்ளரங்க மற்றும் வெளிப்புறப் போட்டிகள்) 1500 மீட்டர் ஓட்டப் பந்தயத்தில் ஓர் ஆசிய விளையாட்டுப் போட்டிகளின் வெண்கலப் பதக்கமும் இவரது முக்கியச் சாதனைகளாகும்.  

2010-ஆம் ஆண்டில் நடைபெற்ற பொதுநலவாய விளையாட்டுப் போட்டிகளில் 800 மீட்டர் ஓட்டத்தில் 9-ஆவது இடத்தைப் பிடித்தார்.  

800 மீட்டர், 1500 மீட்டர் ஓட்டப் பந்தயங்களில் தற்போதைய ஆசிய உள்ளரங்கத் தடகள வாகையாளராகச் சாதனை படைத்துள்ளார்.  

## முக்கியப் பதக்கங்கள்
எண், போட்டி, 1500மீ, 800மீ  

1 ஆசிய உள்ளரங்கப் போட்டிகள், தாய்லாந்து, 2005 வெண்கலம்  

2 ஆசிய உள்ளரங்க வாகையாளர், தாய்லாந்து, 2006 தங்கம் (புதிய ஆசிய சாதனை) வெள்ளி  

3 ஆசிய விளையாட்டுப் போட்டிகள், தோகா, 2006 வெண்கலம்  
4 ஆசிய கிராண்ட் பிரிக்சு -I, பாங்காக்கு, 2007 தங்கம்  

5 ஆசிய கிராண்ட் பிரிக்சு -II, குவகாத்தி, 2007 தங்கம்  

6 ஆசிய கிராண்ட் பிரிக்சு -III, புனே, 2007 தங்கம்
# கேரள திரைப்பட வர்த்தக சபை



**கேரள திரைப்பட வர்த்தக சபை** (*Kerala Film Chamber of Commerce*) என்பது இந்தியாவிலுள்ள கேரள மாநிலத்தில் மலையாள மொழித் திரைப்படத் துறைக்கான ஒரு வர்த்தக அமைப்பாகும். கேரளாவின் கொச்சியை தலைமையிடமாகக் கொண்டுள்ளது. திரைப்படத் தயாரிப்பாளர்கள், விநியோகசுத்தர்கள் மற்றும் திரையரங்கு உரிமையாளர்களைப் பிரதிநிதித்துவப்படுத்துகிறது. இந்த அமைப்பு வர்த்தகப் பிரச்சினைகளுக்கான ஓர் ஒருங்கிணைப்புத் தளமாகச் செயல்படுகிறது. திரைப்படத் துறைக்குள் ஏற்படும் தகராறுகளுக்குத் தீர்வு காண்கிறது. மேலும் திரைப்படத் துறையைப் பாதிக்கும் அம்சங்கள் குறித்து அரசாங்க நிறுவனங்களுடன் இணைந்து செயல்படுகிறது.  

கேரள திரைப்பட வர்த்தக சபை அமைப்பு 1956-ஆம் ஆண்டில் நிறுவப்பட்டது.  

2022-ஆம் ஆண்டில் பணியிடத்தில் நடைபெறும் அவதூறுகளைத் தடுக்கும் நோக்கில், மலையாளத் திரைப்படத் துறை முழுமைக்காகவும் இச்சபை ஓர் உள் புகார் குழுவை அறிமுகப்படுத்தியது.
# மகரக்கொய்து

**மகரக்கொய்து** (*Makarakoythu*) என்பது மலையாள எழுத்தாளர் வைலோப்பிள்ளி சிறீதர மேனனின் புகழ்பெற்ற கவிதைத் தொகுப்புகளில் ஒன்றாகும். கேரளாவின் பண்பாடு பற்றிய எண்பது கவிதைகள் இத்தொகுப்பில் அடங்கியுள்ளன. 1980 ஆம் ஆண்டில் இத்தொகுப்பு வெளியிடப்பட்டது.  

## உள்ளடக்கம்
இந்தத் தொகுப்பில் உள்ள பெரும்பாலான கவிதைகளின் பின்னணி திருச்சூர் மற்றும் அதன் சுற்றுப்புறப் பகுதிகளாகும். இந்தப் பகுதியைத் தேர்ந்தெடுத்ததற்கான காரணம், கவிஞரால் புத்தகத்தின் முன்னுரையில் விளக்கப்பட்டுள்ளது. ஏனெனில் அது அவர் வாழ்ந்த இடம் மட்டுமல்ல, அங்குள்ள மக்களை நேசிப்பது போலவே அந்த இடத்தையும் ஆசிரியர் நேசிக்கிறார். இந்தக் கவிதைகளில் கவிஞர் கேரள மக்களையும் இடங்களையும் விமர்சிக்கிறார்.  

## விருது
மகரக்கொய்து நூலுக்கு கேரளாவில் இலக்கியத்திற்காக வழங்கப்படும் வயலார் விருது 1981 ஆம் ஆண்டு வழங்கப்பட்டுள்ளது.
# சிந்துவெளிப் பண்பாட்டுக் கண்டுபிடிப்பு நூற்றாண்டு நிறைவு பன்னாட்டுக் கருத்தரங்கு

**சிந்துவெளிப் பண்பாட்டுக் கண்டுபிடிப்பு நூற்றாண்டு நிறைவு பன்னாட்டுக் கருத்தரங்கு** (*International Conference Commemorating the Centenary Year of the announcement of the discovery of the Indus Valley Civilization*) என்பது 2025இல் ஜனவரி 5 முதல் 7 வரை எழும்பூர் அரசு அருங்காட்சியக கலையரங்கில் தமிழ்நாடு அரசு தொல்லியல் துறையும் ரோஜா முத்தையா ஆராய்ச்சி நூலகத்தின் சிந்துவெளி ஆய்வு மையமும் இணைந்து நடத்திய ஒரு கருத்தரங்காகும்  
## நிகழ்வுகள்
இக்கருத்தரங்கில் உரையாற்றிய தமிழக முதல்வர் மு.க.ஸ்டாலின் சிந்துவெளி நாகரிகத்தை வெளிப்படுத்திய சர் ஜான் மார்ஷலுக்கு சிலை அமைக்க அடிக்கல் நாட்டியதோடு *சிந்துவெளி வரிவடிவங்களும் தமிழ்நாட்டுக் குறியீடுகளும்: ஒரு வடிவியல் ஆய்வு* என்ற நூலை வெளியிட்டார்  

## அறிவிப்புகள்
தமிழக தொல்லியல் துறையுடன் இணைந்து சிந்துவெளிப் பண்பாடு குறித்த தொடர் ஆய்வுகளை மேற்கொள்வதற்காக ரோஜா முத்தையா ஆராய்ச்சி நூலக சிந்துவெளி ஆய்வு மையத்தில் ஐராவதம் மகாதேவன் பெயரில் ஆய்விருக்கை அமைக்க ₹ 2 கோடி ஒதுக்கப்படும் எனவும் சிந்துவெளி எழுத்துகளை படிக்கும் வழிமுறையை உருவாக்கும் அறிஞர்கள் அல்லது அமைப்பிற்கு ஒரு மில்லியன் அமெரிக்க டாலர் பரிசு எனவும் தமிழின் பண்பாட்டு தொன்மையை வெளிகொண்டு வர உழைக்கும் கல்வெட்டியல் நாணயவியல் அறிஞர்கள் இருவர்க்கு ஆண்டுதோறும் விருது வழங்கப்படும் எனவும் அறிவித்தார் தமிழக முதல்வர்
# கேரள தீயணைப்பு மற்றும் மீட்புப் பணிகள் அகாடமி



**கேரள தீயணைப்பு மற்றும் மீட்புப் பணிகள் அகாடமி** (*Kerala Fire and Rescue Services Academy*) இந்தியாவின் கேரள மாநிலத்திலுள்ள திருச்சூர் நகரத்தில் இருக்கும் இராமவர்மபுரத்தில் அமைந்துள்ளது. இந்த அகாடமி கேரள தீயணைப்பு மற்றும் மீட்பு சேவைகளுக்கான அதிகாரப்பூர்வ தீயணைப்பு பயிற்சி நிறுவனமாகும்.  
## வரலாறு
முன்னதாக, கொச்சி துறைமுகத்தில் உள்ள ஒரு நிறுவனம் கேரள தீயணைப்புத் துறைக்காக தீயணைப்பு வீரர்களுக்குப் பயிற்சி அளித்து வந்தது. 2007 ஆம் ஆண்டு சூன் மாதம் 4 ஆம் தேதி, அப்போதைய கேரள முதலமைச்சர் வி. எசு. அச்சுதானந்தன் புதிய அகாடமியைத் திறந்து வைத்தார். இந்த அகாடமி விய்யூரில் உள்ள மத்திய சிறைச்சாலைக்கு அருகில் எட்டு ஏக்கர் நிலப்பரப்பில் அமைந்துள்ளது. புதிய தீயணைப்பு வீரர்களுக்கான பயிற்சி 2007 ஆம் ஆண்டு அக்டோபர் 22 ஆம் தேதி தொடங்கப்பட்டது. 225 தீயணைப்பு வீரர்-ஓட்டுநர்-மற்றும்-பம்ப் ஆபரேட்டர்களைக் கொண்ட முதல் குழு 2013 ஆம் ஆண்டு சூலை 4 ஆம் தேதி பயிற்சியை முடித்து வெளியேறியது,  

## வழங்கப்படும் படிப்புகள்
கேரள தீயணைப்பு மற்றும் மீட்புப் பணிகள் அகாடமி தீயணைப்பு மற்றும் மீட்பு அதிகாரி, தீயணைப்பு மற்றும் மீட்பு அதிகாரி (ஓட்டுநர்) ஆகியோருக்கான அடிப்படைப் பயிற்சிகளையும், மூத்த தீயணைப்பு மற்றும் மீட்பு அதிகாரி, மூத்த தீயணைப்பு மற்றும் மீட்பு அதிகாரி (இயந்திரவியல்) மற்றும் உதவி நிலைய அதிகாரி ஆகியோருக்கான பணிநேரைப் பயிற்சிகளையும் வழங்குகிறது. மேலும், இங்கு செய்முறைப் பயிற்சிகளும் வழங்கப்படுகின்றன. இதன் விடுதியில் 350 பயிற்சியாளர்களுக்குப் பயிற்சி அளித்துத் தங்கவைக்கும் வசதி உள்ளது. பயிற்சி நோக்கங்களுக்காக அகாடமியில் ஒலிம்பிக் தரத்திலான நீச்சல் குளம் ஒன்றும் உள்ளது.
# கே. மாதவ மேனன்

**கே. மாதவ மேனன்** (*K. Madhava Menon*) இந்தியாவின் கேரள மாநிலத்தைச் சேர்ந்த ஓர் ஓவியர் ஆவார். 1911 ஆம் ஆண்டு சூன் மாதம் 20 ஆம் தேதியன்று இவர் பிறந்தார். திருச்சூர் மாவட்டத்தில் உள்ள கொடுங்கல்லூரில் பிறந்த மேனன், சென்னை பிரம்மஞான சபையில் பயிற்சி பெற்றார். சாந்திநிகேதனில் புகழ்பெற்ற ஓவியர்களான நந்தாலால் போசு மற்றும் அபனிந்திரநாத் தாகூர் ஆகியோரிடமும் பயிற்சி பெற்றிருந்தார். இவரது ஓவியங்கள் பெரும்பாலும் நீர் வண்ணத்தைப் பயன்படுத்திக் வரையப்பட்டவையாகும். மேலும் இவை அவற்றின் இயல்பான கூறுகளுக்காகப் பிரத்யேகமாக அறியப்பட்டன. மாதவ மேனன் பெரும்பாலும் நினைவிலிருந்து ஓவியம் வரைகிறார். பறவைகளுடனான தனது உறவிற்காகவும் இவர் அறியப்படுகிறார்.  

2016-ஆம் ஆண்டு நடைபெற்ற ஓர் ஏலத்தில், 'இலகிரி சேகரிப்பு: இந்திய மற்றும் இமயமலைக் கலை, பழங்கால மற்றும் நவீன' என்ற பிரிவின் கீழ், இவரது ஓவியம் கிறிசுட்டி' நிறுவனத்தால் விற்பனை செய்யப்பட்டது.  

மாதவ மேனன் 1984 ஆம் ஆண்டு பிப்ரவரி 4 ஆம் தேதி கொடுங்கல்லூரில் காலமானார்.
# பகேறி சட்டமன்றத் தொகுதி


**பகேறி சட்டமன்றத் தொகுதி** *(Baheri Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. பகேறி, பிலிபித் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## தேர்தல் முடிவுகள்
### 2022
# இலியோ தடேயசு



**இலியோ தடேயசு** (*Leo Thaddeus*) இந்தியாவின் கேரள மாநிலத்தைச் சேர்ந்த ஒரு திரைப்பட இயக்குநர் ஆவார். 1971 ஆம் ஆண்டு ஆகத்து மாதம் 15 ஆம் தேதியன்று இவர் பிறந்தார்.  

## தொழில்
இலியோ தடேயசு பச்சமரத்தணலில் (2008), பையன்சு (2011), ஒரு சினிமாக்காரன் (2017), உலோனப்பந்தே மாமோதீசா (2019) மற்றும் பந்திரண்டு (2022) ஆகிய படங்களுக்காக அறியப்படுகிறார். திரைப்படத் துறையில் இவர் 20 ஆண்டுகளாகப் பணியாற்றி வருகிறார். மேலும், பல்வேறு மொழிகளில் ஐந்துக்கும் மேற்பட்ட முழு நீளத் திரைப்படங்கள், ஏழு குறும்படங்கள் மற்றும் பத்து ஆவணப்படங்களை எழுதி இயக்கியுள்ளார்.
# கலாமண்டலம் ராம சாக்கியர்


**கலாமண்டலம் ராம சாக்கியர்** (*Kalamandalam Rama Chakyar*) இந்தியாவின் கேரள மாநிலத்தைச் சேர்ந்த கூடியாட்டக் கலைஞர் ஆவார். கலாமண்டலம் ராமன் சாக்யார் என்ற பெயராலும் இவர் அறியப்படுகிறார்.  

## வாழ்க்கைக் குறிப்பு
கலாமண்டலம் ராம சாக்கியர் 1950 ஆம் ஆண்டு, திருச்சூர் மாவட்டத்தில் உள்ள பைங்குளம் கிராமத்தில், கொய்ப்பா சாக்கியர் மடம் கௌட்டி இல்லோதம்மா மற்றும் அம்மன்னூர் பரமேசுவர சாக்கியர் ஆகியோருக்கு மகனாகப் பிறந்தார். இவரது தந்தையும் கூடியாட்டக் கலையில் அறிஞராக இருந்தார். தனது பன்னிரண்டாவது வயதில், இவர் தனது தாய்மாமன் பைங்குளம் ராம சாக்கியரிடம் கூடியாட்டம் கற்கத் தொடங்கினார்.  
- 2008: கேரள சங்கீத நாடக அகாடமி விருது.
- குரு கலமண்டலம் ராம சாக்கியரை அடிப்படையாகக் கொண்டு கூடியாட்டக் கலைஞர்கள் குழு ஒரு விரிவான ஆவணப் படத்தைத் தயாரித்து வருகின்றனர்.
# அதாவுர் ரகுமான்



**அதாவுர் ரகுமான்** *(Ataurrehman)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். சமாஜ்வாதி கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் பகேறி சட்டமன்றத் தொகுதியில் போட்டியிட்டு வென்றார். இத்தொகுதியானது பரேலி மாவட்டத்தில் அமைந்துள்ளது.  

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பகேறி சட்டமன்றத் தொகுதியில் சமாஜ்வாதி கட்சியின் வேட்பாளராக போட்டியிட்ட அதாவுர் ரகுமான் 124145 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வேட்பாளரான சத்ரா பால் சிங்கை விட 3355 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2022
# புரோமின்(I) புளோரோசல்போனேட்டு



**புரோமின்(I) புளோரோசல்போனேட்டு** (*Bromine(I) fluorosulfonate*) என்பது BrSO<sub>3</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரின், கந்தகம், புரோமின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன. இது புளோரோசல்போனேட்டுகள் குழுவைச் சேர்ந்த புரோமினின் ஓர் ஒற்றை இணைதிறன் சேர்மமாகும்.  

## தயாரிப்பு
இதேபோல், மற்ற ஆலசனோபுளோரோசல்போனேட்டுகள் போலவே, புரோமின் பெராக்சிடைசல்பியூரைல் டைபுளோரைடுடன் வினைபுரியும்போது இந்தச் சேர்மம் உருவாகிறது.  

::Br<sub>2</sub> + S<sub>2</sub>O<sub>6</sub>F<sub>2</sub> -> 2BrSO<sub>3</sub>F  

புரோமின்(III) புளோரோசல்போனேட்டைக் குறைக்கும்போது புரோமின்(I) புளோரோசல்போனேட்டும் கிடைக்கிறது:  

::Br(SO<sub>3</sub>F)<sub>3</sub> + Br<sub>2</sub> -> 3BrSO<sub>3</sub>F  

## வேதிப் பண்புகள்
புரோமோ(I) புளோரோசல்போனேட்டு கருஞ்சிவப்பு நிறமுடைய, பாகுத்தன்மை கொண்ட, நீராற்பகுப்பிற்கு உணர்திறன் கொண்ட ஒரு திரவமாகும். இது நீருடன் தீவிரமாக வினைபுரிகிறது. குளிர்விக்கும்போது, ​​கண்ணாடி போன்ற திட நிலைக்கு உறைகிறது.  

50 °செல்சியசு வெப்பநிலைக்கு மேற்பட்ட வெப்பநிலைகளில், புரோமோ(I) புளோரோசல்போனேட்டு சேர்மமானது அயோடின்(I) புளோரோசல்போனேட்டுடன் வினைபுரிந்து டைபுரோமோ அயோடோபுளோரோசல்போனேட்டை உருவாக்குகிறது.:  

::2BrSO<sub>3</sub>F + ISO<sub>3</sub>F -> IBr<sub>2</sub>(SO<sub>3</sub>F)<sub>3</sub>
# மீர்கஞ்ச் சட்டமன்றத் தொகுதி



**மீர்கஞ்ச் சட்டமன்றத் தொகுதி** *(Meerganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. மீர்கஞ்ச், பரேலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2012 | சுல்தான் பெய்க் | பகுஜன் சமாஜ் கட்சி |  |
| 2017 | டி. சி. வர்மா | rowspan=2 | பாரதிய ஜனதா கட்சி</br> |
| 2022 |  |  |  |

## தேர்தல் முடிவுகள்
### 2022
# டி. சி. வர்மா



**டி.சி.வர்மா** *(D. C. Verma)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2022 இல் நடைபெற்ற உத்தரப் பிரதேச சட்டமன்றத் தேர்தலில் மீர்கஞ்ச் சட்டமன்றத் தொகுதியில் போட்டியிட்டு வென்றார். இத்தொகுதியானது பரேலி மாவட்டத்தில் அமைந்துள்ளது.  

## தேர்தல் முடிவுகள்
### 2022
# மாகறல் ஏரி



**மாகறல் ஏரி** *(Magaral Lake)* என்பது, காஞ்சிபுரம் மாவட்டம் மாகறல் எனும் கிராமத்தில் இயற்கையாக உருவான நீர்த்தடமாகும்.  

## அமைவிடம்
இந்த ஏரியானது, மாகரல், சித்தலப்பாக்கம், பூனைதாங்கல், அரசாணிப்பாளையம் ஆகிய கிராமங்களின் நடுவில் அமைந்துள்ளது. இதன் புவியியல் ஆயத்தொலைவுகள் அட்சரேகை: 12° 42'12.2” N; 12° 42'12.3” N; 12° 42'12.1” N மற்றும் தீர்க்கரேகை: 079° 44’34.0” E; 079° 44’34.0” E; 079° 44’26.8” E. பொதுவாக மாகரல் ஏரி என்று அழைக்கப்படும் இது, ஒரு பாதுகாக்கப்பட்ட பகுதி அல்ல, மேலும் இந்த நீர்த்தடம் பொதுப்பணித்துறையின் சென்னை மண்டலத்தின் அதிகார வரம்பிற்கு உட்பட்டது.  

## தளத்தின் பண்புகள்
புவியிடங்காட்டியின் (GPS) ஆயத்தொலைவுகளின் அடிப்படையில், மாகறல் ஏரியின் பரப்பளவு, சுமார் 105 எக்டேர் (259.461 ஏக்கர்) என மதிப்பிடப்பட்டுள்ளது, மேலும் இந்த ஈரநிலம், பருவகால இடைப்பட்ட ஏரி என்ற துணைப்பிரிவில் உள்ள இயற்கை (உள்நாட்டு) வகையைச் சேர்ந்தது. இரண்டாம் நிலைத் தகவல்களின் அடிப்படையில், இந்த நீர்த்தடத்தின் சராசரி ஆழம் 1 மீட்டர் (3.281 அடி) ஆகும். இந்த ஏரி கடல் மட்டத்திலிருந்து 67 முதல் 69 மீட்டர் வரை உள்ளதாக அறியப்பட்டுள்ளது.  

## நீர் நிலவரங்கள்
இந்த ஏரியின் முக்கிய நீர் ஆதாரம் மழைப்பொழிவு, சுற்றியுள்ள நீர்ப்பிடிப்புப் பகுதியிலிருந்து வழிந்து வரும் நீர் மற்றும் செய்யாறு ஆற்றிலிருந்து வரும் நேரடி நீர்வரத்து ஆகும். இந்த ஏரியில் உள்ள நீர் பெரும்பாலும் இடைப்பட்ட தன்மையுடையது எனவும், இந்த ஏரியில் இருந்து செல்லும் நீர், சுற்றியுள்ள வேளாண் நிலங்களுக்கு ஒரு முக்கிய ஆதாரமாக உள்ளதாகவும், மேலும் இந்த நீர் அப்பகுதியின் நிலத்தடி நீரை உயர்த்த உதவுவதாகவும் கருதப்படுகிறது. இந்த ஏரியில் அடர்ந்த நீர் வாழ்த் தாவரங்களால் மூடப்பட்டிருப்பதால், நீரையும் மண்ணையும் சேகரிக்க முடியவில்லை எனவும், இந்த ஏரிக்கு செய்யாறு ஆற்றிலிருந்து நீர் வருவதால், இதில் நன்னீர் உள்ளது, ஆனால் நீர்நிலையை அணுக முடியாததால் ஏரியில் உள்ள நீர் மதிப்பிடப்படவில்லை என கூறப்படுகிறது. இந்த ஏரியில் மிதக்கும், நீரில் மூழ்கிய மற்றும் நீரில் இருந்து வெளிவரும் தாவரங்களால் மூடப்பட்டிருந்ததால், இது ஊட்டச்சத்து செறிந்ததாக (Eutrophic) காணப்பவதாகவும், அப்பகுதியை சுற்றியுள்ள கிராமங்களிலிருந்து வரும் வீட்டுக் கழிவுநீர்கள் இந்த ஏரியில் கலப்பதாகவும் கூறப்படுகிறது.
# இராமச்சந்திர யாதவ்



**இராமச்சந்திர யாதவ்** (*Ram Chandra Yadav*) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் அயோத்தி மாவட்டத்தினைச் சேர்ந்தவர். 1984 ஆம் ஆண்டு அயோத்தியில் உள்ள ஆர். சி. இடைநிலைக் கல்லூரியில் கல்வி பயின்றுள்ளார். பாரதிய ஜனதா கட்சியினைச் சார்ந்த இவர், 2022ஆம் ஆண்டு உத்தரப் பிரதேச சட்டமன்றத்திற்கு நடைபெற்ற தேர்தலில் உருடௌலி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் இதே தொகுதியிலிருந்து 2012, 2017ஆம் ஆண்டுகளில் நடைபெற்றத் தேர்தல்களிலும் போட்டியிட்டு சட்டமன்ற உறுப்பினராகப் பணியாற்றியுள்ளார்.  

## தேர்தல் செயல்பாடு
### 2022
# அமிர்தபூர் சட்டமன்றத் தொகுதி



**அமிர்தபூர் சட்டமன்றத் தொகுதி** (*Amritpur Assembly constituency*) என்பது இந்தியாவின் உத்தரப் பிரதேசத்தின் பரூகாபாத் மாவட்டத்தில் உள்ள அமிர்தபூர் நகரத்தை உள்ளடக்கிய உத்தரப் பிரதேச சட்டமன்றத்தின் ஒரு தொகுதியாகும்.  

பரூக்காபாது மக்களவைத் தொகுதியில் உள்ள ஐந்து சட்டமன்றத் தொகுதிகளில் அமிர்தபூர் ஒன்றாகும். 2008 முதல், இந்த சட்டமன்றத் தொகுதி 403 தொகுதிகளில் 193ஆவது தொகுதியாக உள்ளது.  

## சட்டப்பேரவை உறுப்பினர்கள்
| 2012 | நரேந்திர சிங் யாதவ் | சுசில் குமார் சாக்யா | பாரதிய ஜனதா கட்சி |
| --- | --- | --- | --- |
| 2022 | } |  |  |

## தேர்தல் முடிவுகள்
### 2022

### 2017
# அயோடின்(I) புளோரோசல்போனேட்டு



**அயோடின்(I) புளோரோசல்போனேட்டு** (*Iodine(I) fluorosulfonate*) என்பது ISO<sub>3</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அயோடின், கந்தகம், புரோமின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன. இது புளோரோசல்போனேட்டுகள் குழுவைச் சேர்ந்த அயோடினின் ஓர் ஒற்றை இணைதிறன் சேர்மமாகும்.  

## தயாரிப்பு
மற்ற ஆலோபுளோரோசல்போனேட்டுகளைப் போலவே, அயோடின்(I) புளோரோசல்போனேட்டையும் அயோடின் மற்றும் பெராக்சிடைசல்பியூரைல் டைபுளோரைடிலிருந்து தயாரிக்கலாம்:  

::2ISO<sub>3</sub>F + CCl<sub>4</sub> -> 2ICl + S<sub>2</sub>O<sub>6</sub>F<sub>2</sub> + COCl<sub>2</sub>  

இருப்பினும், இவ்வினையில் பாசுச்சீனுக்குப் பதிலாக கார்பன் டை ஆக்சைடும் உற்பத்தி செய்யப்படலாம்:  

::4ISO<sub>3</sub>F + CCl<sub>4</sub> -> 4 ICl + 2 S<sub>2</sub>O<sub>6</sub>F<sub>2</sub> + CO<sub>2</sub>  

## இயற்பியல் பண்புகள்
அயோடின்(I) புளோரோசல்போனேட்டு சேர்மம் கருப்பு நிறப் படிகங்களாக உருவாகிறது.
# மலாக்கோப்டெரோன்



**மலாக்கோப்டெரான்** (*Malacopteron*) என்பது பெல்லோர்னிடே குடும்பத்தைச் சேர்ந்த குருவி வரிசைப் பறவைகளின் ஒரு பேரினம் ஆகும்.  

## சிற்றினங்கள்
இந்த பேரினத்தில் பின்வரும் சிற்றினங்கள் உள்ளன.  
| மீசை தவிட்டு குருவி | *மலாக்கோப்டெரான் மாக்னிரோசுடர்* | மலேசியா, சுமாத்திரா தீபகற்பம் |
| --- | --- | --- |
| சூட்டி-கேப் தவிட்டு குருவி | *மலாக்கோப்டெரான் அபைன்* | மலேசியா, இந்தோனேசியா, புரூணை, தாய்லாந்து, சிங்கப்பூர். |
| செதில் தவிட்டு குருவி | *மலாகோப்டெரான் சினெரியம்* | புரூணை, கம்போடியா, இந்தோனேசியா, லாவோஸ், மலேசியா, தாய்லாந்து, வியட்நாம். |
| செம்பழுப்புத் தலை தவிட்டு குருவி | *மலாக்கோப்டெரான் மாக்னம்* | புரூணை, இந்தோனேசியா, மலேசியா, மியான்மர், பிலிப்பீன்சு, தாய்லாந்து. |
| மெல்லிசைப் பொம்மை | *மலாக்கோப்டெரோன் பலவானென்சு* | பிலிப்பீன்சு. |
| சாம்பல் மார்பு தவிட்டு குருவி | *மலாக்கோப்டெரான் அல்போகுலார்* | புரூணை, இந்தோனேசியா, மலேசியா. |
# கோனசு விர்கோ



**கோனசு விர்கோ** (*Conus virgo*) என்பது கடல் நத்தை சிற்றினமாகும். இது *கோனிடே* குடும்பத்தின் கடல் வயிற்றுக்காலிகளில், கூம்பு நத்தைகள் மற்றும் அவற்றின் கூட்டாளிகள் ஆகும்.  

## பரவல்
இந்த கடல் சிற்றினம், செங்கடல் மற்றும் வெப்பமண்டல இந்தோ-மேற்கு பசிபிக் பகுதி, தன்சானியா, மடகாசுகர், அல்டாப்ரா, சாகோஸ், மசுகரீன் தீவு, இந்தியா, பிலிப்பீன்சு, ஆத்திரேலியா (வட ஆள்புலம், குயின்ஸ்லாந்து, மேற்கு ஆத்திரேலியா) ஆகியவற்றில் காணப்படுகின்றன.
# வீரேந்திர நாத் மிசுரா

**வீரேந்திர நாத் மிசுரா** (*Virendra Nath Misra*) (9 சனவரி 1935-31 அக்டோபர் 2015) என்பவர் ஓர் இந்தியத் தொல்லியல் நிபுணர் ஆவார். இவர் புனே பல்கலைக்கழகத்தில் பட்டம் பெற்றார். சிந்து சமவெளி நாகரிகம் குறித்த ஆராய்ச்சிக்காக இவர் குறிப்பிடப்படுகிறார்.  

## வாழ்க்கை மற்றும் தொழில்
உத்தரப்பிரதேசத்தின் பரூகாபாத் மாவட்டத்தில் உள்ள கண்டௌலியில் உள்ள நிசுகங்கா ஆற்றின் கரையில் உள்ள ஒரு சிறிய கிராமத்தில் மிசுரா பிறந்தார். இலக்னோ பல்கலைக்கழகத்தில் தனது ஆரம்பக் கல்வியை முடித்த பிறகு, புனேவின் டெக்கான் கல்லூரியில் சேர்ந்தார். வரலாற்றுக்கு முந்தைய, முன் வரலாற்று மற்றும் இனவியல் ஆகியவற்றில் இவர் மேற்கொண்ட ஆராய்ச்சிக்காக அறியப்படுகிறார். பல தசாப்தங்களாக நீடித்த தொழிலில், மிசுரா வடக்கு இராசத்தான், மேற்கு மத்தியப் பிரதேசம் மற்றும் மகாராட்டிராவில் தனது ஆய்விற்காகவும் நினைவுகூரப்படுகிறார். பீம்பேட்கா (உலக பாரம்பரியத் தளம்) மற்றும் பாலத்தல் போன்ற முக்கியமான தொல்பொருள் தளங்களை இவர் அகழ்வாராய்ச்சி செய்தார்.
# பி. தேவதாசு


**பி. தேவதாசு** (*P. Devadas*-1923-18 திசம்பர் 2015) என்பவர் இந்தியாவைச் சேர்ந்த ஒரு அமெச்சூர் வானியலாளர் ஆவார்.  

## பணி
அரச வானியல் சங்கத்தின் உறுப்பினரும், இங்கிலாந்து வானியல் சங்கம், இந்திய வானியல் சங்கம், இந்திய கிரக சங்கம் ஆகியவற்றின் உறுப்பினருமான தேவதாசு, தமிழ்நாடு வானியல் சங்கத்தின் தலைவராகவும் பணியாற்றியுள்ளார். தமிழ்நாடு அறிவியல் மற்றும் தொழில்நுட்ப மையத்திற்கு வருகை தரும் பள்ளி மற்றும் கல்லூரி மாணவர்களுக்கு கோள்கள் அவதானிப்பு மற்றும் நடைமுறை வானியல் மற்றும் வானியற்பியல் ஆகியவற்றை கற்பித்து வந்துள்ளார். இங்கு இவர் பல சொற்பொழிவுகளை ஆற்றியுள்ளார்.  

அறிவியலை பிரபலப்படுத்தியதற்காக தமிழ்நாடு மாநில விருதைப் பெற்ற தேவதாசு வானியல் தொலைநோக்கிகளை தயாரித்து, இந்தியாவில் தொலைநோக்கிகள் உற்பத்தி செய்வதற்காக சென்னையில் ஒரு பொறியியல் நிறுவனத்தை நிறுவினார். ஆராய்ச்சி நிறுவனங்கள், பல்கலைக்கழகத் துறைகள், கல்லூரிகள், பள்ளிகள், அறிவியல் ஆர்வலர்களுக்கு இந்த கருவிகள் வழங்கப்படுகின்றன.  

## இறப்பு
தேவதாசு தனது 92 வயதில் கிண்டியில் உள்ள தனது வீட்டில் 18 திசம்பர் 2015 அன்று காலமானார்.
# உல்வே



**உல்வே** (*Ulwe*), இந்தியாவின் மகாராட்டிரம் மாநிலத்தின் ராய்கட் மாவட்டம், பன்வேல் தாலுகா]]வில் அமைந்த நவி மும்பை நகரத்தின் புறநகர் பகுதியாகும். இது பன்வேல் மாநகராட்சி அருகே அமைந்துள்ளது. உல்வே பகுதியை மகாராட்டிரா நகரம் மற்றும் தொழில்மேம்பாட்டு வாரியம் நிர்வகிக்கிறது. நவி மும்பைக்கு தெற்கே 8.8 கிலோமீட்டர் தொலைவில் உள்ள உல்வே புறநகரத்தில் அமைந்த நவி மும்பை பன்னாட்டு வானூர்தி நிலையம் டிசம்பர், 2025 முதல் செயல்படுகிறது.உல்வே பகுதியில் கால்பந்தாட்டம், இறகுப்பந்தாட்டம், ஹாக்கி, நீச்சல் குளம் மற்றும் உள்ளரங்க விளையாட்டு வளாகங்கள் அமைந்துள்ளது.  

## உல்வே துறைமுகம்
பன்வேல் கடற்கரை பகுதியிலிருந்து 6 மைல் தொலைவில் உல்வே துறைமுகம் அமைந்துள்ளது.
# போசீபுரா சட்டமன்றத் தொகுதி



**போசீபுரா சட்டமன்றத் தொகுதி** *(Bhojipura Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. போசீபுரா, பரேலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1974 | அரிசு குமார் கங்வார் | பாரதிய ஜனசங்கம் |
| 1977 | அமீத் ரசா கான் | சுயேச்சை |
| 1980 | பானு பிரதாப் சிங் | இந்திய தேசிய காங்கிரசு (இ) |
| 1985 | நரேந்திர பால் சிங் | இந்திய தேசிய காங்கிரசு</br> |
| 1989 | ஜனதா தளம் |  |
| 1991 | குன்வர் சுபாசு படேல் | பாரதிய ஜனதா கட்சி</br> |
| 1993 | அரிசு குமார் கங்வார் | சமாஜ்வாதி கட்சி</br> |
| 1996 | வகோரன் லால் மௌரியா | பாரதிய ஜனதா கட்சி</br> |
| 2002 | வீரேந்திர சிங் | சமாஜ்வாதி கட்சி</br> |
| 2007 | சாசில் இசுலாம் அன்சாரி | பகுஜன் சமாஜ் கட்சி |
| 2012 | இத்தேகாதே மில்லத் சபை |  |
| 2017 | பகோரன் லால் மௌரியா | பாரதிய ஜனதா கட்சி</br> |
| 2022 | சாசில் இசுலாம் அன்சாரி | சமாஜ்வாதி கட்சி</br> |

## தேர்தல் முடிவுகள்
### 2022
# ஐசோகிரினிடே



**ஐசோகிரினிடே** (*Isocrinidae*) என்பது ஐசோகிரிநிடா வரிசையில் உள்ள நான்கு கிரினாய்டுகளின் குடும்பங்களில் ஒன்றாகும்.  

## வகைப்பாட்டியல்
குடும்பம் **ஐசோகிரினிடே**  

- துணைக்குடும்பம் **ஐசோகிரினினே** கிசுலன், 1924
  - பேரினம்† *சாரியோகிரினசு* கெசு, 1972
  - பேரினம் கிப்பிடோகிரினசு சிம்சு, 1988
  - பேரினம் ஐசோகிரினசு வான் மேயர், 1836
    - துணைப்பேரினம்¶ ஐசோகிரினசு (*கெலாடோகிரினசு*) (அகாசிசு, 1836)
  - பேரினம் *பெர்செவாலிகிரினசு* கிளிகுசின், 1977
  - பேரினம் *ரெமண்டிகிரினசு* கிளிகுசின், 1982
  - பேரினம் *தைரோலெக்ரின்சு* கிளிகுசின், 1982
- துணைக்குடும்பம் **மெட்டாகினினே** கிளிகுசின், 1977
  - பேரினம் இயோமெட்டாகிரினசு பொளமில்லெர் & காச்ட்சிகீ, 1996
  - பேரினம் *மெட்டாகிரினசு* பி. எ. கார்பெண்டெர், 1884
  - பேரினம் *சாராகிரினசு* எ. எச். கிளர்க், 1923
# சாசில் இசுலாம் அன்சாரி



**சாசில் இசுலாம் அன்சாரி** *(Shazil Islam Ansari)* ஒரு இந்திய அரசியல்வாதி மற்றும் இந்தியாவின் உத்தரபிரதேசத்தின் பதினாறாவது சட்டமன்ற உறுப்பினராக இருந்தார். இவர் உத்தரபிரதேசத்தின் போசீபுரா சட்டமன்றத் தொகுதியின் சட்டமன்ற உறுப்பினர் மற்றும் இத்தேகாத்-இ-மில்லத் கவுன்சில் அரசியல் கட்சியின் உறுப்பினராக உள்ளார்.  

## ஆரம்பகால வாழ்க்கை மற்றும் கல்வி
சாசில் இசுலாம் அன்சாரி உத்தரபிரதேசத்தில் இசுலாம் சபீர் அன்சாரிக்கு பிறந்தார். உத்தரகண்ட் மாநிலத்தின் இராணிகேட்டில் உள்ள ஜி. டி. பிர்லா நினைவு பள்ளியில் 1995 ஆம் ஆண்டு பள்ளிப்படிப்பை முடித்தார்.  

மகாத்மா ஜோதிபா பூலே ரோகில்கந்து பல்கலைக்கழகதத்தில் இளங்கலை பட்டம் பெற்றுள்ளார்.  

## அரசியல் வாழ்க்கை
சாசில் இசுலாம் அன்சாரி மூன்று முறை சட்டமன்ற உறுப்பினராக இருந்துள்ளார். இவர் போசீபுரா சட்டமன்றத் தொகுதியின் சட்டமன்ற உறுப்பினராவார் மற்றும் இத்தேகாத்-இ-மில்லத் கவுன்சில் அரசியல் கட்சியின் உறுப்பினராக உள்ளார்.  

2017 உத்தரப்பிரதேச சட்டப்பேரவைத் தேர்தலில் பாரதிய ஜனதா கட்சி பகோரன் லால் மௌரியாவிடம் தோல்வியடைந்தார். அவர் 2022 ஆம் ஆண்டு உத்தரப்பிரதேச தேர்தலில் போசீபுரா சட்டமன்றத் தொகுதியில் வெற்றி பெற்றார்.  

## தேர்தல் முடிவுகள்
### 2022
# 2026



**2026** ஆம் ஆண்டு (**MMXXVI**) கிரிகோரியின் நாட்காட்டியின் படி வியாழக்கிழமையில் துவங்கிய சாதாரண ஆண்டாகும். இது பொ.ஊ. 2026-ஆம் ஆண்டு என்றும் அழைக்கப்படுகிறது. இது மூன்றாம் ஆயிரவாண்டின் 26-ஆவது ஆண்டும், 21-ஆம் நூற்றாண்டின் 26-ஆவது ஆண்டும், 2020களின் ஏழாவது ஆண்டும் ஆகும்.
# பரந்தூர் ஏரி



**பரந்தூர் ஏரி** *(Parandur Lake)* என்பது தமிழ்நாட்டின் காஞ்சிபுரம் மாவட்டம், வாலாஜாபாத் வட்டம், வாலாஜாபாத் ஊராட்சி ஒன்றியத்தில் உள்ள பரந்தூர் ஊராட்சியில் அமைந்துள்ளது.  

## அமைவிடம்
பொதுவாக பரந்தூர் ஏரி என்று அழைக்கப்படும் இது,  
பரந்தூர், கொட்டவாக்கம், பட்டுப்பட்டூர், மதுராபரந்தூர், வரதாபுரம், சாமந்திபுரம், மணியாச்சி, நாகப்பட்டு, மேட்டுப் பரந்தூர் ஆகிய கிராமங்கள் இந்த சதுப்பு நிலத்தைச் சுற்றியுள்ளன. இந்த ஏரியின் புவியியல் ஒருங்கிணைப்புகள் அட்சரேகை: 12° 56'13.6” N; 12° 56'24.5” N மற்றும் தீர்க்கரேகை: 079° 44’11.6” E; 079° 44’10.5” E ஆகும். பாதுகாக்கப்பட்ட பகுதி அல்லாத இந்த ஏரி, தமிழ்நாடு பொதுப்பணித்துறையின் சென்னை மண்டலத்தின் அதிகார வரம்பிற்கு உட்பட்டது.  

## தளத்தின் பண்புகள்
புவியிடங்காட்டியின் (GPS) ஆயத்தொலைவுகளின் அடிப்படையில், மாகறல் ஏரியின் பரப்பளவு, சுமார் 201 எக்டேர் (496.68182 ஏக்கர்) என மதிப்பிடப்பட்டுள்ளது, மேலும் இந்த ஈரநிலம், 'குளம்' என்ற துணைப்பிரிவில் உள்ள மனிதனால் உருவாக்கப்பட்ட (உள்நாட்டு) வகையைச் சேர்ந்தது என குறிப்பிடப்படுகிறது.  

## நீர் நிலவரங்கள்
இந்த ஏரியின் முக்கிய நீர் ஆதாரம் மழைப்பொழிவு, சுற்றியுள்ள நீர்ப்பிடிப்புப் பகுதியிலிருந்து வழிந்து வரும் நீர்வரத்து ஆகும். மேலும் பாலாறு ஆற்று அமைப்பின் ஒரு பகுதியாக உள்ள இது, ஏரியில் உள்ள நீர் பெரும்பாலும் இடைவிட்டு வரும் தன்மையுடையது.  

இந்த ஏரியில் இருந்து வரும் நீர், சுற்றியுள்ள வேளாண் நிலங்களுக்கு ஒரு முக்கிய ஆதாரமாக அமைவதோடு, அப்பகுதியின் நிலத்தடி நீரை உயர்த்தவும் உதவுகிறது, மேலும் அதன் உபரி நீர் ஆற்றில் கலக்கிறது. இந்த ஏரி நீரின் அமிலக் காரத்தன்மை (pH) 7.3 வரை கொண்டதாகக் காணப்பட்டது என பதிவு செய்யப்பட்டுள்ளது. மாதிரி எடுக்கப்பட்ட நேரத்தில், ஏரியில் உள்ள நன்னீரின் உப்புத்தன்மை 0.174 பிபிடி (ppt) எனப் பதிவு செய்யப்பட்டது. *(0.174 ppt என்றால் ஒரு லிட்டர் (அல்லது கிலோகிராம்) தண்ணீரில் 0.174 கிராம் உப்பு மட்டுமே உள்ளது, அதாவது இது மிகக் குறைந்த அளவு.)*  

இந்த ஏரியில் மிதக்கும், நீரில் மூழ்கிய மற்றும் நீரில் இருந்து வெளிவரும் நீர் வாழ்த் தாவரங்கள்மிகக் குறைவாகக் காணப்பட்டதால், இந்த ஏரி ஊட்டச்சத்து குறைந்த தன்மையுடன் இருப்பது கண்டறியப்பட்டது. மேலும் இந்த ஏரியை சுற்றியுள்ள கிராமங்களில் இருந்து வரும் வீட்டுக் கழிவுநீர்கள் ஏரியில் கலப்பதாக கூறப்பட்டுள்ளது.  

### பயன்பாடுகள்
வேளாண்மை 80 விழுக்காடு, குடியிருப்புகள் (கிராமப்புறம்) 10 விழுக்காடு மற்றும் தொழிற்சாலைகள் 10 விழுக்காடு.  

## இவற்றையும் காண்க
- பரந்தூர்
- பரந்தூர் ஊராட்சி

## வெளியிணைப்பு
- பரந்தூர் ஏரியின் மதகு, கால்வாய்கள் சீரமைக்க விவசாயிகள் கோரிக்கை. [[தினமணி] - அக்டோபர் 23, 2016.]